**Dileme, ki se porajajo našim naročnikom:**

»V zadnjih 12 mesecih oziroma, če je obdobje od ustanovitve krajše, od ustanovitve dalje skupno število ur vključitve vseh delavcev, zaposlenih pri delodajalcu v tem obdobju, v obvezna socialna zavarovanja na podlagi napotitve ni preseglo 80 odstotkov skupnega števila ur vključitve istih delavcev v obvezna socialna zavarovanja na podlagi delovnega razmerja pri istem delodajalcu«.

Primer: ali je pogoj izpolnjen, če ima družba npr. zaposlenih deset delavcev, od tega je eden direktor družbe, drugi administrativni delavec, ostalih osem delavcev pa gradbenikov, ki so napoteni na delo v tujino (prva dva sta zavarovana na podlagi 001 oziroma delov opravljata v Sloveniji, ostali na 002 – napoteni delavci na delo v tujino).

Na ZZZS smo dobili pojasnilo, da glede izpolnjevanja navedenega pogoja morajo biti pozorni, da bodo pogoj izpolnjevali le, če bo vsaj 20% zavarovanih delavcev na podlagi 001 in ti delavci delajo npr. v proizvodnji in torej ne gre za administrativne delavce in delavce v upravljanju družbe.

**Pojasnili si seveda ne nasprotujeta, je pa morda potrebno dodatno pojasnilo, ki ga podajamo v nadaljevanju:**

Izjava o tem, da delodajalec dejansko običajno opravlja dejavnost v Republiki Sloveniji in ne zgolj notranjih upravljavskih oziroma administrativnih dejavnosti se nanaša na delovanje podjetja na splošno, pri čemer pa ZČmIS ne onemogoča, da podjetje za namen izvedbe določenega posla napoti tudi vse svoje delavce, razen administrativnega osebja. V primeru, da bi se pojavil dvom o tem ali delodajalec dejansko običajno opravlja dejavnost v Republiki Sloveniji, bi Inšpektorat RS za delo opravil nadzor, pri čemer bi na podlagi čl. 10(2) ZČmIS upošteval zlasti ali ima delodajalec primerne poslovne prostore za predmetno dejavnost v RS, ali predmetno dejavnost oglašuje v RS, ali ima zaposleno administrativno osebje, ki opravlja delo na sedežu podjetja ter ali je v zadnjih šestih mesecih prišlo do spremembe dejavnosti oziroma ustanoviteljev/zastopnikov.

Skratka - povsem mogoče je, da podjetje dejansko običajno opravlja dejavnost v RS in ima hkrati v določenem obdobju za namen izvedbe storitve napotene vse svoje delavce, razen administrativnega osebja.